b"\n_START_ARTICLE_\nSaur-revolusjonen\n_START_PARAGRAPH_\nSaur-revolusjonen refererer til det kommunistiske Demokratisk folkeparti sin avsettelse av Mohammed Daoud Khan fra politisk makt i Afghanistan den 27. april 1978 (if\xc3\xb8lge muslimsk kalender 8. Safar/Saur). Navnet 'Saur', egentlig safar, refererer til den andre m\xc3\xa5ned i den islamske kalender, og denne m\xc3\xa5ned begynte 21. april.\n_START_SECTION_\nHistorikk\n_START_PARAGRAPH_\nBegravelsen 19. april 1978 for Mir Akbar Khyber, en prominent parchamsk ideolog som hadde blitt myrdet, tjente som et samlingspunkt for afghanske kommunister. Det er ansl\xc3\xa5tt at mellom 10 000 og 30 000 mennesker samlet seg for \xc3\xa5 h\xc3\xb8re de rystende talene av Noor Mohammad Taraki og Babrak Karmal. Sjokkert av denne demonstrasjonen av kommunistisk samhold, beordret Daoud Khan arrestasjonen av Khalq-lederne, men han reagerte for sent. Det tok ham en uke \xc3\xa5 arrestere Taraki og Amin var s\xc3\xa5vidt plassert i husarrest. If\xc3\xb8lge senere Khalq-dokumentasjon, sendte Amin komplette ordrer for kuppet fra sitt hjem mens det var under bev\xc3\xa6pnet vakthold ved hjelp av familiens budbringer. H\xc3\xa6ren hadde blitt satt i beredskap 26. april pga et antatt \xc2\xabanti-islamsk\xc2\xbb kupp. Flere uten eller med sv\xc3\xa6rt l\xc3\xb8se b\xc3\xa5nd til Khalq, beveget seg raskt for \xc3\xa5 hindre sitt eget fall.\n_START_SECTION_\nNytt styre\n_START_PARAGRAPH_\n27. april 1978 begynte et statskupp med troppebevegelser p\xc3\xa5 den milit\xc3\xa6re basen ved Kabul internasjonale flyplass, vant sakte grunn i l\xc3\xb8pet av de neste 24 timene mens oppr\xc3\xb8rer bekjempet enheter som fremdeles var lojale med Daoud i og rundt hovedstaden. Mohammed Daoud Khan og mesteparten av hans familie ble skutt i presidentpalasset. 231 \xc3\xa5r med kongelig og republikansk styre av Ahmed Shah Durrani og hans etterf\xc3\xb8lgere var slutt og tiden for den kommunistiske Demokratiske republikken Afghanistan hadde begynt._NEWLINE_Afghanistans mest popul\xc3\xa6re avis i kommunist-tiden het Saur-revolusjonens sannhet (persisk: Haqiqat-e Inquilab-e Saur). Den var oppkalt etter revolusjonen. Den ble tatt ut av produksjon etter kommunismens fall i landet i 1992, og da Taliban startet sitt islamistiske diktatur i 1996, ble avisen totalforbudt \xc3\xa5 eie."